Sinus Alascensis
Sinus Alascensis (Anglice Gulf of Alaska) est bracchium Oceani Pacifici flexu meridiani Alascae litoris definitum, quae regio a Paeninsula Alascana et Insula Kodiak in occidente usque ad Archipelagum Alexandri in oriente extenditur, ubi Sinus Glaciariorum et Transitus Interior patent. Omnis huius sinus ora est praerupta silvarum, montium, glaciariorumque aquae aestuosae iunctura. Multa corallia aquae profundae in Sinu Alascensi reperiri possunt, insigniter inter quae Primnoa pacifica, species inter 150 et 900 metra plerumque repertum.